מרכז לוחמת הספקטרום

[ממוזער|280px| [גדוד 5114|לוחמי גדוד לוחמת הספקטרום המטכ"לי ('פסגות')(ספטמבר 2024)]]
**מרכז לוחמת הספקטרום 513** (ידוע גם בתור מרכז לו"ס או **יחידת הלוחמה האלקטרונית**) היא יחידה טקטית-טכנולוגית מובחרת באגף התקשוב וההגנה בסייבר הנמצאת תחת חטיבת הספקטרום והתקשורת (ספירה). היחידה משתמשת באמצעים מיוחדים תוך שילוב במאמצי לחימה.

המרכז האחראי על שיבוש מערכות הקשר והתקשורת של האויב כאשר בכלל זה הוא עוסק בשיבוש שידורי רדיו וטלוויזיה, שירותים סלולריים ועוד. עיקר פעילות המערך היא התקפית, אך בין עיסוקיו מערך הלוחמה האלקטרונית פועל גם להגנה על מערכות התקשורת הצבאיות וישובי ישראל. היחידה היא מטכ"לית ופועלת באוויר, בים וביבשה וזמינה להיות מוקפצת לכל מקום בארץ.

מפקד מרכז לוחמת הספקטרום הוא קצין בדרגת אלוף-משנה. מפקד היחידה הנוכחי הוא אלוף-משנה י'.

תחת מרכז 513 קיימים גם גדודי המילואים, המורכבים מפלגות של חיילים יוצאי היחידה וחיילים מיחידות מיוחדות: גדוד 5119 המשויך לפצ"ן, גדוד 5116 המשויך לפד"מ, יחס"ר 5115 העוסק בפעולות מיוחדות ומורכב במחציתו מיוצאי היחידה וכמחציתו מלוחמי מילואים יוצאי יחידות מובחרות

## גדוד "פסגות" 5114
גדוד "פסגות" **5114** (לשעבר **גדוד חי"ק 374** או **יחידת חי"ק 374**) הוא גדוד הלוחמה האלקטרונית המטכ"לי של צה"ל. הגדוד הוא הזרוע המבצעית של מרכז לוחמת הספקטרום, המפעיל לוחמים ולוחמות בשטח, האחראים על משימות הגנה במרחב האלקטרומגנטי, פועלים לשיבוש מערכות אויב, בהגנת השמים בתווך האלקטרומגנטי, וייצור חופש פעולה במשימות ההתקפה וההגנה של צה"ל.

תחת הגדוד קיימת "פלוגת הספקטרום הצה"לית", האחראית על ניטור הספקטרום, זיהוי קונפליקטים, מציאת מקורות תקיפה ספקטראלית ותיאום עם כלל כוחות צה"ל על מנת לאפשר חופש פעולה ספקטראלי.

הגדוד הוקם ב־1962 כיחידת חי"ק 374. היחידה הוגדרה כ"יחידה עילית סודית" של חיל הקשר, אשר חיילה הסתובבו ללא תג. חיילי היחידה לקחו חלק במלחמת ששת הימים, מלחמת יום הכיפורים ומלחמת לבנון הראשונה. בשנת 1965, נכלא המרגל הישראלי וולפגנג לוץ על ידי המצרים, אשר שידרו בטלוויזיה את המשפט שלו. מחשש שאזרחי ישראל יזהו את המרגל (אשר היה גם מדריך רכיבה על סוסים מוכר), צה"ל הורה ליחידת חי"ק 374 למנוע את קליטת השידור בריכוזי האוכלוסייה הערבית בישראל. במלחמת ששת הימים, היחידה לקחה חלק במבצע מוקד, שם פעלו לניתוק הקשר בן הפיקוד המצרי, ומטוסיו ששהו באוויר. פעלה גם היחידה בשיבוש התקשורת האזרחית בישראל, על מנת לשמור על סודיות המבצע ולמנוע דליפת מידע בטרם הגיעו מטוסי חיל האוויר למצרים. הגדוד לקח חלק במבצע ערצב 19 במלחמת לבנון הראשונה.

במהלך מבצע מבצע חומת מגן, כאשר יאסר ערפאת הסתתר במוקטעה שהייתה באותו זמן תחת מצור ישראלי, ניסה ערפאת לתקשר עם אנשיו, אך נחסם על ידי כוחות צה"ל, ואף טען "היהודים לא נותנים לי לדבר". במהלך מבצע עמוד ענן, השתלטו חיילי גדוד "פסגות" על תחנת שידור הרדיו של חמאס והג׳יהאד האיסלמי ושידרו לתושבי הרצועה מסרי תודעה ואזהרות נגד קרבה לאנשי חמאס. במבצע שומר החומות חיילי הגדוד שיבשו מערכות קשר של חמאס ופעלו בהגנת שמיים.

ממוזער|209x209 פיקסלים|לוחם גדוד "פסגות" 5114 במלחמת חרבות ברזל
גדוד פסגות הפיל מאות רחפני אויב בכלל הגזרות במהלך מלחמת חרבות ברזל. הגדוד השתתף בכלל התמרונים והחזיתות במהלך המלחמה ופעל בשיתוף פעולה עם הכוחות בשטח. גדוד פסגות השתתף גם במבצע של שייטת 13 לעצירת "משט החירות" (בו השתתפה גרטה טונברי) לרצועת עזה. לפי עדויות משתתפי המשט, כוחות צה"ל שיבשו את הקשר ומערכות הניווט של הספינה.

בראיון לחדשות 13, חשף מפקד מרכז 513 אל"ם י', שהיחידה לקחה חלק במאמץ הנעת האוכלוסייה בעזה בעזרת שידור מסרי דובר צה"ל ברדיו וסלולר. כמו כן נחשף באותה כתבה שבזמן נאומו של ראש הממשלה בנימין נתניהו בעצרת הכללית של האו"ם ב-26.9.25, פעל גדוד 5114 להחדרת השידור לטלפונים הניידים של תושבי עזה.

#### החזית מול איראן
לוחמי גדוד פסגות היו פרוסים בשטח ופעלו נגד המתקפות האיראניות באפריל ואוקטובר של שנת 2024.

במבצע עם כלביא יירט הגדוד עשרות כטב"מים ששוגרו לכיוון מדינת ישראל על ידי איראן.

### מרכז ניטור ספקטרום
תחת גדוד 5114 קיימת "פלוגת הספקטרום הצה"לית", האחראית על ניטור הספקטרום, זיהוי קונפליקטים, מציאת מקורות תקיפה ספקטראלית ותיאום עם כלל כוחות צה"ל על מנת לאפשר חופש פעולה ספקטראלי.

## מכלול תקיפה ספקטרלי
מכלול תקיפה ספקטרלי או מת"ס הוא גוף שהוקם בזמן מלחמת חרבות ברזל, האחראי על שליטה והפעלה מרחוק של כלי הל"א של מרכז הלו"ס הפרוסים על ידי גדוד 5114. המת"ס לקח חלק בהגנה על מדינת ישראל במהלך המתקפה האיראנית על ישראל בשיתוף פעולה עם לוחמי גדוד 5114.

החיילים במת"ס נקראים "מש"קי שליטה בספקטרום" או בקצרה "שולטי ספקטרום". הכשרתם מתרחשת תחת פלוגת ההכשרות של גדוד 5114.
## קישורים חיצוניים

* 
* 
* 

## הערות שוליים

קטגוריה:אגף התקשוב
קטגוריה:לוחמה אלקטרונית
קטגוריה:יחידות קרביות מעורבות בצה"ל